Գոհար Շագոյան

Գոհար Կառլենի Շագոյան (), երաժշտագետ, լրագրող-խմբագիր, հրատարակիչ։

Կենսագրություն 
Ծնվել է 1958 թվականի ապրիլի 29-ին Երևանում։

1973 թվականին ավարտել է Կոնստանտին Սարաջյանի անվան երաժշտական դպրոցի դաշնամուրի բաժինը։ Այնուհետև սովորել է Ռոմանոս Մելիքյանի անվան պետական երաժշտական քոլեջում՝ երաժշտության տեսություն բաժնում։
1985-1994 թվականներին դասավանդել է Երևանի պետական մանկավարժական համալսարանում։ 1983 թվականին ավարտել է Երևանի Կոմիտասի անվան պետական կոնսերվատորիան՝ սովորելով Նիկողոս Թահմիզյանի դասարանում, իսկ 1980 թվականին՝ եռամյա դասընթացը՝ Խորեն Պալյանի ղեկավարությամբ։

1995 թվականին դարձել է Հայաստանի ժուռնալիստների միության, 1997 թվականին՝ Հայաստանի կոմպոզիտորների միության անդամ։

1998 թվականից եղել է «Երաժշտական Հայաստան» ամսագրի գլխավոր խմբագիր։ 2004-2008 թվականներին դասավանդել է «Գլաձոր» կառավարման համալսարանում։ 2005 թվականին հիմնադրել է Կոմիտասի անվան պետական կոնսերվատորիայի «Երաժիշտ» պաշտոնաթերթը և դարձել թողարկման պատասխանատու։ 2017 թվականից դարձել է «Հայ կոմպոզիտոր» ամսագրի հիմնադիր-պատասխանատու քարտուղար։ Կազմել և հեղինակել է մի շարք գիտական ժողովածուներ։

Պարգևներ 
2003 թվականին ստացել է Արամ Խաչատրյանի 100-ամյակի հուշամեդալ։

Ծանոթագրություններ

Արտաքին հղումներ 
Կոնստանտին Սարաջյանի անվան երաժշտական դպրոց

Երաժշտագետներ ըստ ազգության
Երաժշտագետներ
1958 ծնունդներ
Ապրիլի 29 ծնունդներ
Երևան քաղաքում ծնվածներ
Լրագրողներ այբբենական կարգով
Լրագրողներ
Լրագրողներ ըստ ազգության
Երևանի Կոմիտասի անվան պետական կոնսերվատորիայի շրջանավարտներ
Հայաստանի ժուռնալիստների միության անդամներ
Հայաստանի կոմպոզիտորների և երաժշտագետների միության անդամներ
Խմբագիրներ
Խմբագիրներ այբբենական կարգով